另外，有嘅翻譯員同有啲翻譯社相信cat嘅配對功能係準同有用嘅，令佢哋相信如果個cat搵到配對就即係可以做少啲嘢，可以減價，有啲翻譯社甚至會壓價。但係如果源語言同目標語言嘅文法相差太遠，搵到配對可能冇意義，例如英譯中，英文一般冇量詞，如果原文有一大堆數字，翻譯員要判斷使唔使加返量詞，加埋翻譯記憶以為嗰大堆數字可以自動處理，可以令到個翻譯員比唔用cat更加煩。